b'\n_START_ARTICLE_\nO Que \xc3\x89 Que A Baiana Tem?\n_START_SECTION_\nMga banggit sa kalinangan\n_START_PARAGRAPH_\nMula noong simula ng kanyang karera, tinigmak ni Dorival Caymmi ang kanyang bansa ng maindayog, romantikong pagkakakilanlan na bagay sa nakakaakit na heograpiya at mga mapanghalinang kababaihang naka-bikini ng Brasil. "O Que \xc3\x89 Que a Baiana Tem?" ang kanyang unang at agarang kanta na sikat, na isinulat noong 16 taong gulang siya. Ang awit na iyan ang naging unang sikat na kanta ni Carmen Miranda, kung saan nagpasikat sa kanya ang kanyang litaw na binti\'t braso, maluhong sumbrero at masiglang tinig para maging pandaigdigang kahangaan bilang "Brazilian Bombshell". Noong 1996, sinabi ng pahayagang News From Brazil na tinuruan ni G. Caymmi si Bb. Miranda kung paano igagalaw ang kanyang mga braso at kamay sa musika, na naging tatak niya. _NEWLINE_Habang kinakanta ang "O que \xc3\xa9 que a baiana tem?" at alinsunod sa mga liriko ng awit, sinusuot ni Carmen kasuotan ng baiana, isang termino na may literal na kahulugang isang babae mula sa hilagang-silangang estado ng Bahia ngunit higit na tumutukoy sa Apro-Brasilyerang babae na nagbebenta ng pagkain sa mga kalye ng Salvador sa Bahia at Rio de Janeiro mula noong mga kolonyal na panahon, at sa mga saserdotista ng Apro-Brasilyerong relihiyon, Candombl\xc3\xa9. Si Carmen, na nagtrabaho bilang isang baguhang gilingera at isang dalubhasang modista, ay nagdisenyo sa kanyang kasuotan mismo, kung saan nagdagdag siya ng mga kislap at isang maliit na imitasyong bakol ng prutas sa kanyang turbante, na mapaglarong pampansin sa mga bakol ng prutas ng mga tinderang kalye ng baiana sa kanilang ulo. Ang naka-istilong bersyon ng damit-baiana na may isang pinaikling blusa na nagpakita sa kanyang bamban, isang paldang masikip, bias-cut, at buong-haba (umiiwas sa mga mas kagalang-galang na blusang puting puntas at pasingsing na nagwas ng baianang tradisyonal), at ang pinakatanyag\xe2\x80\x93isang turbanteng detalyadong pinalamutian, ay naging imaheng tatak ni Carmen para sa mga madlang internasyonal. Isinama ang mga parehong prinsipal na elemento sa mga kasuotan na nilikha para sa kanyang mga unang papel sa Hollywood, tulad ng mga isinuot niya sa Broadway at sa mga bahay-aliwang pagtatanghal sa Estados Unidos.\n_START_SECTION_\nLegasiya\n_START_PARAGRAPH_\nNoong 2009, pinili ang kanta para sa pagpapanatili sa Library of Congress. Nakatulong ang musika upang ipakilala ang ritmong samba at si Carmen Miranda sa madlang Amerikano. Inaawit ni Daniela Mercury ang kantang ito sa kanyang 2009 album na "Canibalia" na kinabibilangan ng patikim ng orihinal na recording ni Miranda.'